રાજકોટ: ખોડલધામ ટ્રસ્ટના ટ્રસ્ટીપદેથી નરેશ પટેલે રાજીનામું આપ્યા બાદ છેલ્લા ત્રણ દિવસથી શરૂ થયેલા વિવાદ, પોસ્ટરવોર અને સૂત્રોચ્ચાર બાદ ફરીથી ટ્રસ્ટની આબરૂ બરકરાર રાખવા નરેશ પટેલે શુક્રવારે રાજીનામું પરત ખેંચી, પ્રમુખપદે પરેશ ગજેરાને યથાવત રાખી હાલ તુર્ત વિવાદ પર પડદો પાડી દીધો હતો, જોકે વિધાનસભાની ચૂંટણી વખતે મુખ્ય હોદ્દેદારોએ ભજવેલી ભૂમિકાથી વિવાદના બીજ રોપાયાના સંકેતો પણ આપ્યા હતા. વિવાદ પૂરો થયો કે અટક્યો તે આગામી મહિનાઅોમાં સ્પષ્ટ થશે.